《田家即事答崔二东皋作四首》
唐代·储光羲

玄鸟双双飞，杏林初发花。喣媮命僮仆，可以树桑麻。

清旦理犁锄，日入未还家。

有客山中至，言传故人讯。荡漾敷远情，飘飖吐清韵。

猗欤春皋上，无乃成秋兴。

念别求须臾，忽至嘤鸣时。菜田烧故草，初树养新枝。

所寓非幽深，梦寐相追随。

依依亲陇亩，寂寂无邻里。不闻鸡犬音，日见和风起。

赖君遗掞藻，忧来散能弭。

作者简介：储光羲（约706—763）唐代官员，润州延陵人，祖籍兖州。田园山水诗派代表诗人之一。开元十四年（726年）举进士，授冯翊县尉，转汜水、安宣、下邽等地县尉。因仕途失意，遂隐居终南山。后复出任太祝，世称储太祝，官至监察御史。安史之乱中，叛军攻陷长安，被俘，迫受伪职。乱平，自归朝廷请罪，被系下狱，有《狱中贻姚张薛李郑柳诸公》诗，后贬谪岭南。江南储氏多为光羲公后裔，尊称为“江南储氏之祖”。